Öræfajökull
Öræfajökull er eldkeila á Suðausturlandi (Austur-Skaftafellssýslu). Yfir fjallinu er jökulhetta þ.e. Öræfajökullinn sjálfur, sem er jafnframt syðsti hluti Vatnajökuls. Hann fyllir stóra öskju efst á fjallinu. Margir skriðjöklar skríða út frá jökulhettunni niður fjallshlíðarnar og um dali við fjallsræturnar. Meðal þeirra eru Svínafellsjökull, Virkisjökull, Kotárjökull, Kvíárjökull og Hrútárjökull. Á norðurhlið fjallsins er Hvannadalshnúkur, hæsti tindur Íslands, 2.110 m. Öræfajökull (jökullinn sjálfur) er allur innan Vatnajökulsþjóðgarðs og fjallið að miklu leyti líka.

Öræfajökull er megineldstöð og hefur gosið tvisvar á sögulegum tíma; fyrst 1362 þegar Litlahérað lagðist í eyði, og síðan minna gosi 1727. Mikið tjón varð í báðum gosunum og þeim fylgdi öskufall og jökulhlaup.

Nýleg virkni
Í nóvember árið 2017 urðu jarðskjálftar undir jöklinum og mældust uppleyst efni í Kvíá sem kemur undan honum og bentu til þess að nýlegt jarðhitasvæði væri undir honum. Askja jökulsins hafði sigið meira en 20 metra. Í febrúar 2018 varð skjálfti af stærð 3,6 undir öskjunni.

Tindar
Hvannadalshnjúkur (2110 m)
Snæbreið (2041 m)
Sveinstindur (2044 m)
Sveinsgnípa (1925 m)
Dyrhamar (1917 m)
Eystri (1758 m) og Vestari Hnappur (1849m)
Rótarfjallshnúkur (1848 m)

Tilvísanir

Tenglar 
  Svar: Jóhann Helgason, jarðfræðingur (5.5.2010)
 Vísindavefurinn: Hvað er vitað um eldstöðina í Öræfajökli? Svar: Ármann Höskuldsson (17.5.2005)
 Öræfajökull (Veðurstofa Íslands)
 Neyðaráætlun fyrir Öræfajökul (23.11.2017)

Eldstöðvakerfi á Íslandi
Vatnajökull
Fjöll á Íslandi
Eldfjöll á Íslandi
Megineldstöðvar á Íslandi
Eldstöðvar undir jökli
Vatnajökulsþjóðgarður